Nabolaget i Skelagergården i Aalborg er i chok efter skuddrabet fredag aften. Nogle har benyttet politiets tilbud om en snak  i den mobile politistation for at bearbejde de ubehagelige oplevelser, men de fleste bruger hinanden til at forlige sig med, der er sket et drab lige foran deres vinduer. Kamilla Dahghani kender den afdøde som tidligere underbo, og nu har de jævnaldrende børn i skolen. - Det er hårdt at opleve. Det kommer tæt på, siger hun. - Husk, det er trygt at være her Det er frygteligt, lyder det fra Nadja Izadora, men det er vigtig at forstå, at han ikke bare skød vildt omkring sig. - Her (Skelagergården, red) er trygt at være, siger hun. Genbo: - Ubehageligt Det er ubehageligt, når det kommer så tæt på, lyder det fra pensionist Niels Jørn Sørensen, der bor lige over for drabsstedet. -	Hvis det er et stykke væk, så det ikke... (så slemt, red.), men når det er lige overfor, hvor man bor, så bliver det mere mærkeligt. Når man kommer ud og ser politiet fare rundt. Det er en ubehagelig oplevelse, siger han Politiet har lørdag haft den mobile politistation placeret ved det nærliggende Multihuset, hvor de blandt andet tilbyder folk i området en snak om oplevelserne, og laver "tryghedsskabende patruljering" i området. Se historien fortalt som tv-indslag om dagen efter det tragiske drab:

Referat:
Rystede naboer er fortsat ikke kommet sig over de voldsomme oplevelser i Skelagergården, hvor en 41-årig kvinde fredag aften blev dræbt af en 52-årig mand, der skød hende i hovedet foran børn.